Il-Belt hija mogħnija b’arkitettura imżejna bi stil barokk. Iżda lil hinn minn dak li naraw mill-art ‘il fuq, hemm teżori oħra moħbija taħt l-art u li jistgħu jitgawdew anke meta fihom isiru wirjiet tal-arti, bħal dik li hemm fil-kantina ta’ taħt il-berġa ta’ Kastilja. It-tifsira ta’ belt oħra taħt il-Belt Valletta tħossha meta tinżel taħt il-berġa ta’ Kastilja, u quddiemek jitfaċċa bini ieħor. Swali twal b’arkati li jagħtu għal kull naħa tal-kapitali Maltija u jinfdu għall-palazzi oħra. Il-patrimonju ta’ dan il-bini storiku, sellef il-ftuħ tiegħu għall-wirja t’arti u skultura imtella mill-koppja u artisti Kevin Drake u Amanda. Intitolata Life Still hija l-ewwel flimkien ta’ dawn l-artisti u fiha madwar 150 biċċa xogħol. Amanda hija artista Ingliża li ilha ħafna snin tgħix Malta, u tispeċjalizza l-iktar fuq il-portraits minbarra l-arti in ġenerali. Għal Kevin Drake, l-arti dejjem kienet għal qalbu iżda meta wasal f’salib it-toroq minħabba marda li feġġet bhall-sajjetta fil-bnazzi, kellu jitlaq kollox inkluż il-professjoni tiegħu u issa għandu iktar ħin x’jeddidika lejn din il-passjoni tiegħu. Il-ħajja maqbuda f’waqt wieħed. Din il-wirja, b’appoġġ mill-Malta Arts Fund fiha kwadri u skultura u li permezz tagħhom mhux biss tammira il-ħila taż-żewġ artisti li qed itellgħu din il-wirja, iżda anke tapprezza s-sbuħija tal-arkitettura tal-palazzi tagħna ‘il bogħod mill-għajn taħt l-art.